./data/phi1351/phi005/phi1351.phi005.perseus-lat1.xml
igitur a foro boario, ubi aereum tauri simulacrum aspicimus, quia id genus animalium aratro subditur, sulcus designandi oppidi coeptus  ut magnam Herculis aram amplecteretur; inde certis spatiis interiecti lapides per ima montis Palatini ad aram Consi, mox curias veteres, tum ad sacellum Larum, inde forum Romanum; forumque et Capitolium non a Romulo, sed a Tito Tatio additum urbi credidere  mox pro fortuna pomerium auctum  et quos tum Claudius terminos posuerit, facile cognitu et publicis actis perscriptum